ddrg/super_eurlex huggingface dataset:
78/897/ETY: Neuvoston päätös, tehty 30 päivänä lokakuuta 1978, Euroopan talousyhteisön ja Kansainvälisen järjestelypankin välisen kirjeenvaihtona tehdyn jäsenvaltioiden keskipitkän aikavälin rahoitustukijärjestelysaamisten käyttöönottoa koskevan sopimuksen tekemisestä



Virallinen lehti nro L 316 , 10/11/1978 s. 0021 - 0021

Suomenk. erityispainos Alue 10 Nide 1 s. 0018

Kreikank. erityispainos: Luku 10 Nide 1 s. 0174

Ruotsink. erityispainos Alue 10 Nide 1 s. 0018

Espanjank. erityispainos: Luku 10 Nide 1 s. 0069

Portugalink. erityispainos: Luku 10 Nide 1 s. 0069



NEUVOSTON PÄÄTÖS, tehty 30 päivänä lokakuuta 1978, Euroopan talousyhteisön ja Kansainvälisen järjestelypankin välisen kirjeenvaihtona tehdyn jäsenvaltioiden keskipitkän aikavälin rahoitustukijärjestelysaamisten käyttöönottoa koskevan sopimuksen tekemisestä (78/897/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon keskipitkän aikavälin rahoitustukijärjestelyn perustamisesta 22 maaliskuuta 1971 annetun neuvoston päätöksen 71/143/ETY (), sellaisena kuin se on viimeksi muutettuna päätöksellä 78/49/ETY (), ja erityisesti sen 1 ja 4 artiklan, ottaa huomioon komission suosituksen, ottaa huomioon raha-asiain komitean lausunnon 28 päivältä helmikuuta 1978, sekä katsoo, että päätöksellä 78/49/ETY on tehty mahdolliseksi yhden tai useamman valtion saatava käyttöönotto, jos keskipitkän aikavälin rahoitustukijärjestelyssä velkojana olevalla valtiolla tai velkojana olevilla valtioilla on maksutasevaikeuksia tai niiden vakava uhka; päätöksessä määrätään, että käyttöönotto toteutetaan nimenomaan järjestelmän ulkopuolisella jälleenrahoituksella tai jäsenvaltioiden yhteisillä toimilla muissa kansainvälisissä järjestöissä tai näiden järjestöjen kanssa tehdyillä sopimuksilla, ja Kansainvälinen järjestelypankki on elin, jolla on mahdollisuus tällaisen jälleenrahoituksen hankkimiseen, ON PÄÄTTÄNYT SEURAAVAA: 1 artikla 1. Hyväksytään yhteisön puolesta Euroopan talousyhteisön ja Kansainvälisen järjestelypankin välinen kirjeenvaihtona tehty sopimus jäsenvaltioiden keskipitkän aikavälin rahoitustukijärjestelysaamisten käyttöönotosta. 2. Sopimusteksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, joka valtuutetaan allekirjoittamaan sopimus yhteisöä sitovasti. Tehty Luxemburgissa 30 päivänä lokakuuta 1978. Neuvoston puolesta Puheenjohtaja ()()J. ERTL () EYVL N:o L 73, 27.3.1971, s. 15 () EYVL N:o L 14, 18.1.1978, s. 14
78/685/ETY: Komission päätös, tehty 26 päivänä heinäkuuta 1978, direktiivin 72/462/ETY mukaisesta eläinkulkutautien luettelosta



Virallinen lehti nro L 227 , 18/08/1978 s. 0032 - 0033

Suomenk. erityispainos Alue 3 Nide 10 s. 0094

Kreikank. erityispainos: Luku 03 Nide 22 s. 0147

Ruotsink. erityispainos Alue 3 Nide 10 s. 0094

Espanjank. erityispainos: Luku 03 Nide 14 s. 0256

Portugalink. erityispainos: Luku 03 Nide 14 s. 0256



KOMISSION PÄÄTÖS, tehty 26 päivänä heinäkuuta 1978, direktiivin 72/462/ETY mukaisesta eläinkulkutautien luettelosta (78/685/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1) ja erityisesti sen 12 artiklan 3 kohdan c alakohdan ja 29 artiklan, sekä katsoo, että kaikki sellaiseen erään kuuluvat eläimet, joka yhteisön alueelle saapumisen yhteydessä osoittautuu epitsoottista eläintautia sairastavaksi tai jonka epäillään sairastavan sellaista, erityisesti yhteisössä esiintymätöntä tautia, olisi lopetettava ja hävitettävä ihmisten ja eläinten terveyden suojelemiseksi ja niiden erittäin vahingollisten seurausten ehkäisemiseksi, joita saattaisi aiheutua tällaisten tautien puhkeamisesta tai leviämisestä yhteisössä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kaikki maahantuotuun erään kuuluvat eläimet voidaan lopettaa ja hävittää, jos eläinten saapuessa yhteisön alueelle direktiivin 72/462/ETY 12 artiklan 1 kohdan säännösten mukaisesti tehdyssä terveystarkastuksessa todetaan jokin tai epäillään jotakin tämän päätöksen liitteessä olevassa luettelossa esiintyvistä eläinkulkutaudeista. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1978. Komission puolesta Finn GUNDELACH Varapuheenjohtaja (1) EYVL N:o L 302, 31.12.1972, s. 28 LIITE >TAULUKON PAIKKA>
79/195/ETY: Neuvoston päätös, tehty 21 päivänä joulukuuta 1978, Euroopan talousyhteisön, jäsenvaltioiden ja Kansainvälisen kehitysjärjestön välisen sopimuksen tekemisestä



Virallinen lehti nro L 043 , 20/02/1979 s. 0013 - 0019

Suomenk. erityispainos Alue 11 Nide 8 s. 0042

Kreikank. erityispainos: Luku 11 Nide 13 s. 0191

Ruotsink. erityispainos Alue 11 Nide 8 s. 0042



NEUVOSTON PÄÄTÖS, tehty 21 päivänä joulukuuta 1978, Euroopan talousyhteisön, jäsenvaltioiden ja Kansainvälisen kehitysjärjestön välisen sopimuksen tekemisestä (79/195/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission ehdotuksen, sekä katsoo, että olisi tehtävä Brysselissä 2 päivänä toukokuuta 1978 Euroopan talousyhteisön ja jäsenvaltioiden sekä Kansainvälisen kehitysjärjestön välillä allekirjoitettu sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön, jäsenvaltioiden ja Kansainvälisen kehitysjärjestön välinen sopimus. Sopimuksen teksti on tämän päätöksen liitteenä. 2 artikla Sopimuksen hyväksymisestä ilmoitetaan mainitun sopimuksen V osaston 2 artiklan mukaisesti(1). 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä joulukuuta 1978. Neuvoston puolesta Puheenjohtaja Otto Graf LAMBSDORFF (1) Tämä sopimus on tullut voimaan, sen V osaston 3 artiklan mukaisesti, 1 päivänä tammikuuta 1979.
79/311/ETY: Neuvoston päätös, tehty 19 päivänä maaliskuuta 1979, yhteistoimintahanketta puhdistamolietteen käsittelyn ja käytön alalla koskevan sopimuksen (COST-projekti 68 a) tekemisestä



Virallinen lehti nro L 072 , 23/03/1979 s. 0035 - 0035

Suomenk. erityispainos Alue 11 Nide 8 s. 0050

Kreikank. erityispainos: Luku 15 Nide 1 s. 0201

Ruotsink. erityispainos Alue 11 Nide 8 s. 0050



NEUVOSTON PÄÄTÖS, tehty 19 päivänä maaliskuuta 1979, yhteistoimintahanketta puhdistamolietteen käsittelyn ja käytön alalla koskevan sopimuksen (COST-projekti 68 a) tekemisestä (79/311/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Euroopan talousyhteisön yhteistoimintahankkeesta puhdistamolietteen käsittelyn ja käytön alalla 27 päivänä syyskuuta 1977 tehdyn neuvoston päätöksen 77/651/ETY(1) ja erityisesti sen 6 artiklan 1 kohdan, ottaa huomioon komission päätösluonnoksen, sekä katsoo, että komissio on neuvotellut, päätöksen 77/651/ETY 6 artiklan 2 kohdan mukaisesti, sopimuksen tiettyjen Euroopan tieteen ja tekniikan tutkimuksen yhteistyöohjelmaan (COST) osallistuvien kolmansien maiden kanssa ulottaakseen edellä mainitun päätöksen kohteena olevan yhteensovittamisen koskemaan kyseisissä valtioissa suoritettuja tutkimuksia, ja olisi hyväksyttävä mainittu sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön, Itävallan, Suomen, Norjan, Ruotsin ja Sveitsin välinen yhteisö-COST-yhteistyösopimus yhteistoimintahankkeesta puhdistamolietteen käsittelyn ja käytön alalla (COST-projekti 68 a). Sopimuksen teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti. Tehty Brysselissä 19 päivänä maaliskuuta 1979. Neuvoston puolesta Puheenjohtaja R. MONORIY (1) EYVL N:o L 267, 19.10.1977, s. 35
79/837/ETY: Komission päätös, tehty 25 päivänä syyskuuta 1979, tarkastusta koskevista yksityiskohtaisista säännöistä nautakarjojen virallisesti luomistaudista vapaan aseman säilyttämiseksi Tanskassa (Ainoastaan tanskankielinen teksti on todistusvoimainen)



Virallinen lehti nro L 257 , 12/10/1979 s. 0046 - 0046

Suomenk. erityispainos Alue 3 Nide 11 s. 0138

Kreikank. erityispainos: Luku 03 Nide 26 s. 0160

Ruotsink. erityispainos Alue 3 Nide 11 s. 0138



KOMISSION PÄÄTÖS, tehty 25 päivänä syyskuuta 1979, tarkastusta koskevista yksityiskohtaisista säännöistä nautakarjojen virallisesti luomistaudista vapaan aseman säilyttämiseksi Tanskassa (Ainoastaan tanskankielinen teksti on todistusvoimainen) (79/837/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (), sellaisena kuin se on viimeksi muutettuna direktiivillä 79/111/ETY (), ja erityisesti sen 3 artiklan 13 kohdan, sekä katsoo, että Tanskan kuningaskunnassa olevista nautakarjoista yli 99,8 prosenttia on vahvistettu direktiivin 64/432/ETY 2 artiklan e alakohdassa tarkoitetulla tavalla virallisesti luomistaudista vapaiksi, ja lisäksi ne ovat täyttäneet tämän luokituksen edellytykset vähintään 10 vuoden ajan; ainuttakaan brucellatartunnasta johtunutta luomistapausta ei ole todettu siellä ainakaan kolmeen vuoteen, tämän luokituksen säilyttämiseksi on syytä määrätä valvontatoimenpiteistä, joilla varmistetaan, että luokitus vastaa tosiasiallisia olosuhteita, ja jotka on mukautettu tanskalaisten nautakarjojen erityiseen terveystilanteeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tanskan nautakarjan virallisesti luomistaudista vapaan aseman säilyttämiseksi seuraavien edellytysten on täytyttävä: P jokaisesta naudasta, jonka epäillään saaneen luomistautitar-tunnan, on ilmoitettava toimivaltaisille viranomaisille, ja eläin on tutkittava virallisesti muun muassa vähintään kahden serologisen verikokeen avulla, joihin kuuluu komplementin sitoutumiskoe; luomisen yhteydessä on tehtävä soveltuvien näytteiden mikrobiologinen tutkimus, P jos karjassa havaitaan yksi tai useampi luomistaudista epäilty nauta, karjan virallisesti luomistaudista vapaa asema peruutetaan ajaksi, jona tautia epäillään, toisin sanoen, kunnes ensimmäisessä luetelmakohdassa tarkoitetuista kokeista on saatu negatiiviset tulokset. 2 artikla Tämä päätös on osoitettu Tanskan kuningaskunnalle. Tehty Brysselissä 25 päivänä syyskuuta 1979. Komission puolesta Finn GUNDELACH Varapuheenjohtaja ()() () EYVL N:o 121, 29.7.1964, s. 1977/64 () EYVL N:o L 29, 3.2.1979, s. 26
79/6/ETY: Neuvoston päätös, tehty 18 päivänä joulukuuta 1978, tavaroiden sijoittelua tullitariffien nimikkeisiin koskevan yleissopimuksen XIV artiklan a kohdan ja XVI artiklan d kohdan muuttamisesta 13 päivänä kesäkuuta 1978 annetun tulliyhteistyöneuvoston suosituksen hyväksymisestä



Virallinen lehti nro L 006 , 10/01/1979 s. 0023 - 0023

Suomenk. erityispainos Alue 2 Nide 2 s. 0135

Kreikank. erityispainos: Luku 02 Nide 7 s. 0030

Ruotsink. erityispainos Alue 2 Nide 2 s. 0135

Espanjank. erityispainos: Luku 02 Nide 5 s. 0138

Portugalink. erityispainos: Luku 02 Nide 5 s. 0138



NEUVOSTON PÄÄTÖS, tehty 18 päivänä joulukuuta 1978, tavaroiden sijoittelua tullitariffien nimikkeisiin koskevan yleissopimuksen XIV artiklan a kohdan ja XVI artiklan d kohdan muuttamisesta 13 päivänä kesäkuuta 1978 annetun tulliyhteistyöneuvoston suosituksen hyväksymisestä (79/6/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 28 ja 113 artiklan, ottaa huomioon komission suosituksen, sekä katsoo, että yhdeksän jäsenvaltiota ovat osapuolina Brysselissä 15 päivänä joulukuuta 1950 tehdyssä tavaroiden sijoittelua tullitariffien nimikkeisiin koskevassa yleissopimuksessa; yhteinen tullitariffi on laadittu tämän nimikkeistön perusteella, tulliyhteistyöneuvosto voi suositella sopimuspuolille yleissopimuksen muutoksia; se antoi 13 päivänä kesäkuuta 1978 suosituksen tämän yleissopimuksen XIV artiklan a kohdan ja XVI artiklan d kohdan muuttamisesta, yleissopimuksen mukaisesti Belgian ulkoministeriö antaa jokaisen suositettua muutosta koskevan ehdotuksen kirjallisena tiedoksi kaikille sopimuspuolille sekä kaikkien muiden allekirjoittajavaltioiden tai yleissopimukseen liittyneiden valtioiden hallituksille, ja ehdotusta pidetään hyväksyttynä, jollei yksikään sopimuspuoli esitä väitettä kuuden kuukauden kuluessa tiedoksiantopäivästä; jollei väitteitä esitetä, muutos tulee voimaan kuuden kuukauden kuluttua mainitun määräajan päättymisestä, Belgian ulkoministeriö antoi 30 päivänä kesäkuuta 1978 sopimuspuolille kirjallisena tiedoksi 13 päivänä kesäkuuta 1978 annetun, 1 päivänä heinäkuuta 1978 voimaan tulevan suosituksen; tämän mukaisesti suositusta pidetään hyväksyttynä 31 päivänä joulukuuta 1978, ja se tulee voimaan 1 päivänä heinäkuuta 1979, jollei sitä tai sen osaa vastaan ole esitetty väitettä, ja edellä mainitun suosituksen johdosta ei esitetä väitettä, ON PÄÄTTÄNYT SEURAAVAA: Ainoa artikla Tulliyhteistyöneuvoston 13 päivänä kesäkuuta 1978 annettu suositus tavaroiden sijoittelua tullitariffien nimikkeisiin koskevan yleissopimuksen XIV artiklan a kohdan ja XVI artiklan d kohdan muuttamisesta hyväksytään sovellettavaksi 1 päivästä heinäkuuta 1979. Tehty Brysselissä 18 päivänä joulukuuta 1978. Neuvoston puolesta Puheenjohtaja H.-D. GENSCHER
80/273/ETY: Neuvoston päätös, tehty 10 päivänä joulukuuta 1979, Filippiinien liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 071 , 17/03/1980 s. 0176 - 0176

Suomenk. erityispainos Alue 11 Nide 9 s. 0178

Ruotsink. erityispainos Alue 11 Nide 9 s. 0178



NEUVOSTON PÄÄTÖS, tehty 10 päivänä joulukuuta 1979, Filippiinien liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (80/273/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Filippiinien tasavalta on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, ja yhteisö hyväksyy näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Filippiinien liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 10 päivänä joulukuuta 1979. Neuvoston puolesta Puheenjohtaja T. HUSSEY
80/982/ETY: Neuvoston päätös, tehty 14 päivänä lokakuuta 1980, lampaan- ja vuohenliha-alan vapaaehtoista rajoittamista koskevien sopimusten tekemisestä Argentiinan, Australian, Uuden-Seelannin ja Uruguayn kanssa



Virallinen lehti nro L 275 , 18/10/1980 s. 0013 - 0013

Suomenk. erityispainos Alue 3 Nide 12 s. 0147

Kreikank. erityispainos: Luku 11 Nide 22 s. 0003

Ruotsink. erityispainos Alue 3 Nide 12 s. 0147

Espanjank. erityispainos: Luku 03 Nide 19 s. 0102

Portugalink. erityispainos: Luku 03 Nide 19 s. 0102



NEUVOSTON PÄÄTÖS, tehty 14 päivänä lokakuuta 1980, lampaan- ja vuohenliha-alan vapaaehtoista rajoittamista koskevien sopimusten tekemisestä Argentiinan, Australian, Uuden-Seelannin ja Uruguayn kanssa (80/982/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että komissio on aloittanut neuvottelut yhteisöön kuulumattomien lampaan- ja vuohenlihaa tai eläviä lampaita ja vuohia toimittavien maiden kanssa tehdäkseen sopimukset niiden yhteisöön tapahtuvan viennin vapaaehtoisesta rajoittamisesta, komissio on päässyt sopimukseen Argentiinan, Australian, Uuden-Seelannin ja Uruguayn kanssa ja näiden sopimusten mukaisesti kauppaa voidaan harjoittaa sopusoinnussa kyseisillä aloilla tehtyjen yhteisten markkinajärjestelyjen kanssa, ON PÄÄTTÄNYT SEURAAVAA: 1 artikla 1. Hyväksytään Euroopan talousyhteisön puolesta seuraavien maiden kanssa kirjeenvaihtona tehdyt sopimukset lampaan- ja vuohenliha-alan kaupasta: P Argentiina, P Australia, P Uusi-Seelanti, P Uruguay. 2. Sopimusten tekstit ovat tämän päätöksen liitteenä. 2 artikla Neuvoston puheenjohtaja valtuutetaan täten nimeämään henkilö, jolla on oikeus allekirjoittaa 1 artiklassa tarkoitetut sopimukset yhteisöä sitovasti. Tehty Luxemburgissa 14 päivänä lokakuuta 1980. Neuvoston puolesta Puheenjohtaja C. NEY
80/983/ETY: Komission päätös, tehty 4 päivänä syyskuuta 1980, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta tehdyn päätöksen 77/190/ETY muuttamisesta



Virallinen lehti nro L 281 , 25/10/1980 s. 0026 - 0030

Suomenk. erityispainos Alue 12 Nide 2 s. 0044

Kreikank. erityispainos: Luku 12 Nide 3 s. 0037

Ruotsink. erityispainos Alue 12 Nide 2 s. 0044

Espanjank. erityispainos: Luku 12 Nide 4 s. 0020

Portugalink. erityispainos: Luku 12 Nide 4 s. 0020



KOMISSION PÄÄTÖS, tehty 4 päivänä syyskuuta 1980, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta tehdyn päätöksen 77/190/ETY muuttamisesta (80/983/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan () ja erityisesti sen 146 artiklan, sekä katsoo, että Helleenien tasavallan liityttyä Euroopan talousyhteisön jäseneksi, on tarpeen mukauttaa komission päätös 77/190/ETY () ja lisätä lisäyksiin A, B ja C öljytuotteiden nimikkeet, erittely moottoripolttoaineista ja erittely polttoaineista, jotka ovat käytössä Helleenien tasavallassa, ON TEHNYT TÄMÄN PÄÄTÖKSEN: 1 artikla Korvataan päätöksen 77/190/ETY lisäykset A, B ja C liitteenä olevilla lisäyksillä, jotka tulevat voimaan 1 päivään tammikuuta 1981 alkaen. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä syyskuuta 1980. Komission puolesta Guido BRUNNER Komission jäsen () EYVL N:o L 291, 19.11.1979, s. 17 () EYVL N:o L 61, 5.3.1977, s. 34 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
80/1084/ETY: Komission päätös, tehty 7 päivänä marraskuuta 1980 kemiallisten yhdisteiden myrkyllisyyttä ja ekomyrkyllisyyttä käsittelevän tieteellisen neuvoa-antavan komitean perustamisesta tehdyn päätöksen 78/618/ETY mukauttamisesta



Virallinen lehti nro L 316 , 25/11/1980 s. 0021 - 0021

Espanjank. erityispainos: Luku 15 Nide 2 s. 0212

Portugalink. erityispainos: Luku 15 Nide 2 s. 0212

Suomenk. erityispainos Alue 15 Nide 3 s. 0113

Ruotsink. erityispainos Alue 15 Nide 3 s. 0113



KOMISSION PÄÄTÖS, tehty 7 päivänä marraskuuta 1980 kemiallisten yhdisteiden myrkyllisyyttä ja ekomyrkyllisyyttä käsittelevän tieteellisen neuvoaantavan komitean perustamisesta tehdyn päätöksen 78/618/ETY mukauttamisesta (80/1084/ETY) EUROOPAN YHTEISÖJEN KOMISSIO, joka ottaa huomioon Kreikan liittymisasiakirjan ja erityisesti sen 146 artiklan, sekä katsoo, että komission 28 päivänä kesäkuuta 1978 tekemän päätöksen 78/618/ETY (1), s. 17 4 artiklaa olisi mukautettava Kreikan liittymisen huomioon ottamiseksi, ON PÄÄTTÄNYT SEURAAVAA: 1 artikla Korvataan päätöksen 78/618/ETY 4 artikla seuraavasti: "4 artikla Komissio nimeää komitean jäsenet. Neuvoteltuaan asianomaisten jäsenvaltioiden kanssa komissio nimeää kymmenen myrkyllisyyden ja kymmenen ekomyrkyllisyyden alan asiantuntijaa jäsenvaltioiden asiantuntijoille varatuille paikoille." 2 artikla Tämä päätös tulee voimaan 1 päivänä tammikuuta 1981. Tehty Brysselissä 7 päivänä marraskuuta 1980. Komission puolesta L. NATALI Varapuheenjohtaja (1) EYVL N:o L 198, 22.7.1978
80/1313/ETY, Euratom, EHTY: Neuvoston päätös, tehty 22 päivänä joulukuuta 1980, tuomarien määrän lisäämisestä johtuvista tarvittavista perustamissopimusten mukautuksista



Virallinen lehti nro L 380 , 31/12/1980 s. 0006 - 0006

Suomenk. erityispainos Alue 1 Nide 2 s. 0010

Kreikank. erityispainos: Luku 01 Nide 3 s. 0065

Ruotsink. erityispainos Alue 1 Nide 2 s. 0010

Espanjank. erityispainos: Luku 01 Nide 3 s. 0067

Portugalink. erityispainos: Luku 01 Nide 3 s. 0067



NEUVOSTON PÄÄTÖS, tehty 22 päivänä joulukuuta 1980, tuomarien määrän lisäämisestä johtuvista tarvittavista perustamissopimusten mukautuksista (80/1313/ETY, Euratom, EHTY) EUROOPAN YHTEISÖJEN NEUVOSTO, joka ottaa huomioon Helleenien tasavallan liittymisestä Euroopan talousyhteisöön ja Euroopan atomienergiayhteisöön 28 päivänä toukokuuta 1979 allekirjoitetun sopimuksen, sekä Helleenien tasavallan liittymisestä Euroopan hiili- ja teräsyhteisöön 24 päivänä toukokuuta 1979 tehdyn neuvoston päätöksen, ja erityisesti niihin liitetyn asiakirjan 16 artiklan, sekä katsoo, että on tarpeen mukauttaa Euroopan hiili- ja teräsyhteisön perustamissopimuksen 32 artiklan ensimmäistä kohtaa, Euroopan talousyhteisön perustamissopimuksen 165 artiklan ensimmäistä kohtaa ja Euroopan atomienergiayhteisön perustamissopimuksen 137 artiklan ensimmäistä kohtaa yhteisön tuomioistuimessa olevien tuomareiden määrän lisäämiseksi yhdellä, ja on suotavaa mukauttaa Euroopan hiili- ja teräsyhteisön perustamissopimuksen 32 b artiklan toista kohtaa, Euroopan talousyhteisön perustamissopimuksen 167 artiklan toista kohtaa ja Euroopan atomienergiayhteisön perustamissopimuksen 139 artiklan toista kohtaa, jotta osittainen vaihtuminen koskisi joka kerran viittä tuomaria, ON PÄÄTTÄNYT SEURAAVAA: 1 artikla Korvataan Euroopan hiili- ja teräsyhteisön perustamissopimuksen 32 artiklan ensimmäinen kohta, Euroopan talousyhteisön perustamissopimuksen 165 artiklan ensimmäinen kohta ja Euroopan atomienergiayhteisön perustamissopimuksen 137 artiklan ensimmäinen kohta seuraavasti: «Yhteisön tuomioistuimessa on kymmenen tuomaria.» 2 artikla Korvataan Euroopan hiili- ja teräsyhteisön perustamissopimuksen 32 b artiklan toinen kohta, Euroopan talousyhteisön perustamissopimuksen 167 artiklan toinen kohta ja Euroopan atomienergiayhteisön perustamissopimuksen 139 artiklan toinen kohta seuraavasti: «Osa tuomareista vaihtuu joka kolmas vuosi. Tämä koskee joka kerran viittä tuomaria.» Tehty Brysselissä 22 päivänä joulukuuta 1980. Neuvoston puolesta Puheenjohtaja J. SANTER